En 20-årig normand sigtes for at have sendt to personer på sygehuset med kølleslag og knivstik.

Ved halv et tiden i nat opsøger en 38-årig mand sin tidligere kæreste i en lejlighed på Provst Dreslers Vej i Frederikshavn. I lejligheden bliver han efter nogen tumult slået ned med en hård genstand - måske en kølle - så han må indlægges på Aalborg Sygehus med læsioner i hovedet. To en halv time senere opsøger mandens kammerat - en 17-årig mand - lejligheden for at finde ud af, hvad der er sket, men også han bliver ilde tilredt med et knivstik i venstre overarm. Han bliver indlagt på Hjørring Sygehus. Nordjyllands Politi i Frederikshavn sigter en 20-årig nordmand for begge overfald, der betegnes som grov vold. Han fremstilles i retten i Hjørring senere i dag.